Острожніця

Острожніця (по , мад. Szedreske, рус. нар. Остружниця, Стружниця) — заникле русиньске село на Словеньску в окресї Снина. В роцї 1980 было выстяговане про выставбу водного дїла Старина.

З истории
Перва упоминка о селї походить з року 1585. Жителї села говорили тзв. "пуйдяцькым" діалектом, што мож видїти и з народных назв села. Село давнїйше належало до панства Гуменне, а пак до окресу Гуменне. Остружниця цїлково заникла року 1986.Vodná nádrž Starina – súčasť Polonín

Днешный стан
Про вступ до заниклого села, котре находить ся теперь в храненой зонї водозбору, е потребне шпеціалне поволїня од окресного уряду в Снинї.

По бывшом селї заховали ся такы памяткы:
 сельскый цынтарь;
 военьскый цынтарь з Первой світовой войны, де похованы 82 воякы;
 розвалины церкви з року 1806, з котрого походить рідкостный литературный памятник —— рукописна тзв. Остружницка евангелія з року 1492.Lesopoľnohospodárske urbárske spoločenstvo Starina

Вызначны люде села
 Анна Галґашова (*1923–†1996), народна писателька, зберателька фолклору.
 Юрко Харитун (*1948), поет, лавреат премії Александра Духновича (2012), удїляной Карпаторуськым выскумным центром ( Тhe Carpatho-Rusyn Research Center).

Жрідла, одказы
 Vodná nádrž Starina – súčasť Polonín (слов.)
 Lesopoľnohospodárske urbárske spoločenstvo Starina (слов.)
 Кузмякова А. 35-ый рік од выселїня жытелїв семох сел Стариньской долины
 Дудаш Н. (зряд.). Русински / руски писнї. Нови сад. 1997.

Референції

Катеґорія:Заниклы села Словеньска